ควบคุมปัจจัยเสี่ยงต่างๆ เข้าร่วมในการตรวจคัดกรองตามคำแนะนำ เฝ้าดูการเปลี่ยนแปลงของเต้านมของคุณ ระบุปัจจัยเสี่ยงที่อยู่นอกเหนือการควบคุมของคุณ
ยิ่งคุณดื่มมากเท่าไร ก็ยิ่งเพิ่มความเสี่ยงที่จะเป็นมะเร็งเต้านมมากขึ้นเท่านั้น  หากคุณเลือกที่จะดื่มแอลกอฮอล์ เช่น ไวน์ เบียร์ หรือ เหล้า ให้จัดการจำกัดการบริโภคเป็นไม่เกินหนึ่งแก้วต่อวัน สถิติแสดงให้เห็นว่า ด้วยการดื่มแอลกอฮอล์ในแต่ละวัน คุณกำลังเพิ่มความเสี่ยง 10% - 12% มากกว่าผู้ที่ไม่ดื่ม  ยังไม่ทราบเหตุผลแน่ชัด ที่แอลกอฮอล์ทุกรูปแบบทำให้คุณมีความเสี่ยงจะเป็นมะเร็งเต้านมเพิ่มมากขึ้น แต่มีความเกี่ยวข้องกันระหว่างระดับแอลกอฮอล์ในเลือดกับการเปลี่ยนแปลงของปริมาณเอสโตรเจนและฮอร์โมนชนิดอื่นๆ ที่ไหลเวียนอยู่ในเลือด หากคุณสูบบุหรี่ ให้จัดการเลิกสูบบุหรี่เสีย  แต่หากไม่ใช่คนสูบบุหรี่ ก็อย่าริจะเริ่มสูบ  การสูบบุหรี่ถูกเชื่อมโยงกับโรคมะเร็งหลายชนิด และหลักฐานล่าสุดกำลังบ่งชี้อยู่ในตอนนี้ว่ามันเพิ่มความเสี่ยงที่จะพัฒนาเป็นมะเร็งเต้านมด้วย ผลวิจัยพบว่าหากสูบบุหรี่ คุณมีความเสี่ยงเพิ่มขึ้น 24% ที่จะเป็นมะเร็งเต้านม คนที่เคยสูบบุหรี่มีความเสี่ยงมากกว่าคนที่ไม่เคยสูบบุหรี่ 13% ที่จะเป็นมะเร็งเต้านม ผลการศึกษาอีกชิ้นหนึ่งสนับสนุนตัวเลขเหล่านี้  และเสริมด้วยว่าสตรีที่เริ่มสูบบุหรี่ตั้งแต่อายุน้อยมีโอกาสเสี่ยงเพิ่มมากขึ้น 12% ที่จะเป็นมะเร็งเต้านม ส่วนสตรีผู้เริ่มสูบบุหรี่ก่อนตั้งครรภ์ลูกคนแรกมีความเสี่ยงเพิ่มมากขึ้น 21% เรื่องนี้อาจฟังดูเหมือนเป็นปัจจัยเสี่ยงที่คุณไม่อาจควบคุมได้เพราะขึ้นอยู่กับประวัติการสูบบุหรี่ของคุณ แต่คุณสามารถควบคุมสิ่งที่ทำอยู่ในตอนนี้ได้  เพื่อลดอัตราเสี่ยงลง หากคุณสูบบุหรี่ ให้จัดการเลิกบุหรี่เสีย การมีน้ำหนักมากเกินไปแสดงให้เห็นว่าได้เพิ่มความเสี่ยงที่จะเป็นมะเร็งเต้านม  โอกาสที่จะเป็นโรคมะเร็งเต้านมยังเพิ่มสูงขึ้นด้วยหากหลังจากเข้าสู่วัยหมดประจำเดือน คุณมีน้ำหนักตัวเพิ่มมากขึ้น หรือเป็นโรคอ้วน สตรีที่มีน้ำหนักตัวเพิ่มมากขึ้นหลังเข้าสู่วัยหมดประจำเดือน มีโอกาสเสี่ยงเพิ่มขึ้น 30% - 60% ที่จะพัฒนาเป็นโรคมะเร็งเต้านม  น่าแปลกที่ว่าสตรีผู้มีน้ำหนักเกินหรือเป็นโรคอ้วนอยู่ก่อนเข้าสู่วัยหมดประจำเดือนอยู่แล้ว มีโอกาสเสี่ยงน้อยกว่าสตรีผู้มีน้ำหนักที่ดีต่อสุขภาพ ที่จะพัฒนาเป็นโรคมะเร็งเต้านม 20% - 40% เหตุผลต่างที่อยู่เบื้องหลังการเปลี่ยนแปลงของน้ำหนักและช่วงเวลานั้นยังไม่ชัดเจนทั้งหมด แต่คิดกันว่าเกี่ยวข้องกับระดับขึ้นลงของฮอร์โมน การออกกำลังกายมีประโยชน์หลายอย่าง หนึ่งในนั้นคือลดความเสี่ยงที่คุณจะเป็นโรคมะเร็งเต้านม   แนวทางปฏิบัติโดยทั่วไปสำหรับการออกกำลังกาย รวมทั้งการออกกำลังกายด้วยวิธีแอโรบิคระดับปานกลางจำนวน 150 นาทีต่อสัปดาห์ หากคุณกำลังออกกำลังกายอยู่แล้ว ปริมาณที่แนะนำสำหรับการออกกำลังกายอย่างหนักเพื่อลดความเสี่ยงคือ ออกกำลังกายแบบแอโรบิค  75 นาทีต่อสัปดาห์  นอกเหนือจากการออกกำลังกายแบบฝึกกล้ามเนื้อ (Strength training) อย่างน้อยสองครั้งต่อสัปดาห์ เริ่มออกกำลังกายเสียแต่ในตอนนี้. ผลวิจัยบางชิ้นบ่งชี้ว่าสตรีผู้ยังคงใช้ชีวิตโดยไม่ออกกำลังกายเป็นเวลานานหลายปี อาจมีความเสี่ยงสูงกว่า ยิ่งคุณเลี้ยงลูกด้วยนมแม่มากขึ้นเท่าไร ก็ยิ่งลดโอกาสเสี่ยงของคุณให้น้อยลงเท่านั้น  แม้ความเสี่ยงจะลดลงค่อนข้างน้อย แต่ก็ยังเป็นวิธีหนึ่งที่คุณจะสามารถเพิ่มโอกาสเป็นไปได้ที่จะไม่พัฒนาเป็นโรคมะเร็งเต้านม  คุณอาจลดความเสี่ยงลงได้ 4.3%  สำหรับทุกๆ 12 เดือนของการเลี้ยงลูกด้วยนมแม่ ไม่ว่าจะเป็นลูกหนึ่งคนหรือหลายคน มีความเสี่ยงเพิ่มมากขึ้นที่จะเป็นมะเร็งเต้านมในสตรีผู้เข้ารับการรักษาด้วยฮอร์โมนสำหรับอาการป่วยที่เกี่ยวข้องกับช่วงหมดประจำเดือน  ผลวิจัยชี้แนะว่าการรักษาด้วยฮอร์โมนแบบผสมผสาน คือการที่คุณกำลังรักษาด้วยทั้งฮอร์โมนเอสโทรเจน และโพรเจสเทอโรน  หรือเพราะมีฮอร์โมนทั้งสองชนิดอยู่ในยาเม็ดเดียวกัน เพิ่มความเสี่ยงที่คุณจะเป็นมะเร็งเต้านม  งานที่ผ่านมาแสดงให้เห็นว่าความเสี่ยงที่เพิ่มมากขึ้น รวมถึงการที่มีหลายกรณีของมะเร็งเต้านมที่แพร่กระจายอย่างรวดเร็ว ทำให้มีการตายด้วยโรคมะเร็งเพิ่มมากขึ้นในสตรีผู้รับการรักษาด้วยฮอร์โมนแบบผสมผสาน แม้เพียงช่วงสั้นๆ มีอีกแบบหนึ่งของการรักษาด้วยฮอร์โมนซึ่งมีแต่ฮอร์โมนเอสโตรเจนเท่านั้น  การรักษาแบบนี้เพิ่มความเสี่ยงของคุณเช่นกัน แต่จะมีปัญหาเฉพาะเมื่อคุณรักษาด้วยฮอร์โมนเป็นเวลานาน เช่นสิบปีหรือมากกว่า หากคุณไม่มีมดลูกและกินฮอร์โมนเอสโทรเจนเพียงขนานเดียว อาจลดโอกาสที่คุณจะเป็นมะเร็งเต้านมลงได้อย่างแท้จริง ข่าวดีก็คือเมื่อคุณหยุดการรักษาด้วยฮอร์โมน ความเสี่ยงของคุณจะลดฮวบกลับเป็นปกติภายในเวลาประมาณสามถึงห้าปี หากคุณรู้สึกว่าจำเป็นต้องรักษาด้วยฮอร์โมน เพื่อควบคุมอาการต่างๆ ในช่วงวัยหมดประจำเดือน  ให้ปรึกษาแพทย์เรื่องลดปริมาณยาลง นี่เป็นวิธีหนึ่งที่จะจำกัดปริมาณการรักษาด้วยฮอร์โมนให้น้อยลง การที่ทรวงอกสัมผัสกับการฉายรังสีเป็นบริเวณกว้าง ถูกเชื่อมโยงเข้ากับการเกิดโรคมะเร็งเต้านม  อุปกรณ์ทดสอบวินิจฉัยบางอย่าง เช่น การเอ็กซเรย์คอมพิวเตอร์ (Computerized tomography หรือที่รู้จักกันในนาม CT scan ใช้การฉายรังสีในปริมาณสูง ในขณะที่การทดสอบวินิจฉัย (Diagnostic testing) มีความสำคัญในการกำหนดแหล่งที่มาของปัญหาทางการแพทย์ต่างๆ จงปรึกษาแพทย์ถึงวิธีอื่นๆ ที่อาจทำงานได้ผลดีเช่น CT scans  เพื่อจำกัดการสัมผัสกับการฉายรังสีบริเวณหน้าอกของคุณ หากคุณทำงานในบริเวณที่เกี่ยวข้องกับการรักษาด้วยรังสี ให้แน่ใจว่าได้สวมอุปกรณ์ป้องกันตามคำแนะนำ งานบางตำแหน่งจำเป็นต้องสัมผัสกับมลภาวะของสภาพแวดล้อม ตัวอย่างเช่น ควันจากสารเคมี และไอเสียจากเครื่องยนต์แก๊สโซลีนซึ่งอาจเป็นอันตรายได้เช่นกัน  ให้แน่ใจว่าคุณเข้าใจขั้นตอนต่างๆ ที่เหมาะสมเพื่อคอยปกป้องคุณจากการสัมผัสกับมลพิษต่างๆ ของสภาพแวดล้อม มีประโยชน์หลายประการจากการกินอาหารที่ดีต่อสุขภาพ  ซึ่งรวมทั้งการควบคุมน้ำหนักตัวของคุณซึ่งเป็นวิธีหนึ่งที่จะลดความเสี่ยงของคุณ   อาหารซึ่งอุดมไปด้วยผลไม้กับพืชผักอาจเป็นประโยชน์ในการป้องกันมะเร็งเต้านม แม้ผลการศึกษาต่างๆ จะไม่ได้ข้อยุติที่จะแสดงถึงประสิทธิผลที่แน่ชัดด้านการป้องกันโรคชนิดนี้ มีการตั้งข้อสังเกตว่ามีพัฒนาการดีขึ้นเพียงเล็กน้อยเรื่องการรอดชีวิตจากมะเร็งเต้านม จากการบริโภคอาหารที่ถือว่ามีไขมันต่ำอย่างต่อเนื่อง มีรายงานว่าการบริโภคอาหารไขมันต่ำมีความสำคัญต่อการรอดชีวิตของสตรีผู้ที่แพทย์ได้วินิจฉัยสาเหตุของโรคแล้วว่าเป็นมะเร็งเต้านม  การเปลี่ยนแปลงอาหารบริโภคนั้น รวมทั้งขั้นตอนต่างๆ  เช่น การงดบริโภคเนย มาร์การีน ครีม น้ำมันพืช รวมทั้งน้ำมันสลัด และเนื้อที่เต็มไปด้วยไขมัน เช่น ไส้กรอก การตรวจด้วยวิธีแมมโมแกรมมีความสำคัญเพราะช่วยให้ตรวจพบแต่เนิ่นๆ  สมาคมมะเร็งอเมริกันระบุว่า มีหลักฐานทางวิทยาศาสตร์ที่สนับสนุนอย่างแข็งแกร่งมากกว่าเคย ให้ใช้วิธีตรวจแบบแมมโมแกรมเพื่อตรวจพบมะเร็งเต้านมแต่เนิ่นๆ การตรวจด้วยวิธีแมมโมแกรมไม่ได้สมบูรณ์แบบ 100%  แม้แต่แมมโมแกรมก็อาจพลาด ตรวจไม่พบการเติบโตเล็กๆ ที่เป็นมะเร็ง  และอาจระบุบางพื้นที่ซึ่งอันที่จริง ไม่ได้เป็นมะเร็ง สมาคมมะเร็งอเมริกันแนะนำให้สตรีวัย 40 ปีหรือแก่กว่าเข้ารับการตรวจเต้านมโดยแพทย์  และการตรวจแบบแมมโมแกรมเป็นประจำทุกปี . คำแนะนำนี้นี้มีผลตลอดชีวิต ไม่มีอาการทางสุขภาพที่ทำให้คนนั้นมีความเสี่ยง หรือทำให้จำเป็นต้องทำการตรวจแบบแมมโมแกรมโดยพิจารณาเป็นกรณีไป ตัวอย่างของอาการทางการแพทย์ที่อาจจำเป็นต้องพิจารณาเป็นพิเศษ  เช่น สตรีผู้มีภาวะหัวใจวาย  อยู่ในระยะสุดท้ายของโรคไตเรื้อรัง (End-stage renal disease)  เป็นโรคปอดอุดกั้นเรื้อรัง (Chronic obstructive pulmonary disease) และโรคจิตเสื่อมปานกลางถึงรุนแรง มีคำแนะนำให้สตรีในวัย 20 ปีและ 30 ปีเข้ารับการตรวจมะเร็งเต้านมโดยแพทย์เป็นกิจวัตร แต่ไม่ค่อยมีการตรวจแบบแมมโมแกรม นอกเสียจากแพทย์จะแนะนำให้ทำเช่นนั้น แพทย์อาจแนะนำให้คุณเข้ารับการตรวจเต้านมโดยแพทย์และตรวจด้วยวิธีแมมโมแกรมบ่อยครั้งมากขึ้น ขึ้นอยู่ส่วนบุคคลของคุณเอง คุณน่าจะได้รับคำแนะนำให้เข้ารับการตรวจเต้านมโดยแพทย์ทุกๆ หนึ่งถึงสามปี ขึ้นอยู่กับอายุและปัจจัยเสี่ยงส่วนตัวของคุณเอง  มีการตรวจเต้านมโดยแพทย์เป็นกิจวัตรในระหว่างการนัดตรวจทางนรีเวชวิทยาที่มีขึ้นตามปกติของคุณ แพทย์ของคุณหรือผู้เชี่ยวชาญด้านสาธารณสุขผู้มีคุณสมบัติครบถ้วนคนอื่นๆ  ซึ่งกำลังทำการตรวจเต้านมโดยแพทย์จะตรวจสอบเต้านมของคุณด้วยสายตา เพื่อมองหาความผิดปกติเรื่องขนาด รูปร่าง สภาพของเนื้อเยื่อเต้านม และบริเวณหัวนม หลังจากนั้น แพทย์จะใช้ปลายนิ้วสัมผัสอย่างสุภาพไปทั่วบริเวณทั้งหมดของเต้านมของคุณ แพทย์จะกำลังตรวจหาความผิดปกติใดๆ ภายในเนื้อเยื่อของเต้านมของคุณ เช่น ก้อน หรือบริเวณที่แข็งมากขึ้น หากตรวจพบก้อน หรือบริเวณที่แข็งมากขึ้น  แพทย์จะกดบนเต้านมของคุณเพิ่มอีกเพื่อลงความเห็นว่าพวกมันเชื่อมต่อกับเนื้อเยื่อที่อยู่ลึกกว่านั้นหรือไม่ จะมีการตรวจสอบบริเวณรักแร้ทั้งสองข้างด้วยวิธีการเดียวกัน ในระหว่างการตรวจเต้านมโดยแพทย์  ถามคำถามต่างๆ เพื่อที่คุณจะสามารถปรับปรุงประสิทธิภาพของคุณที่จะทำการตรวจสอบแบบเดียวกันด้วยตัวคุณเองที่บ้าน สตรีบางคนผู้มีปัจจัยเสี่ยงร่วมที่ร้ายแรงกว่าอาจจำเป็นต้องมีการคัดกรองที่เข้มข้นกว่าและบ่อยครั้งมากกว่า  ปรึกษาแพทย์เรื่องความเสี่ยงตลอดชีวิตของคุณและข้อแนะนำต่างๆ  เพราะเมื่อมีข้อมูลทางวิทยาศาสตร์ใหม่ๆ บางครั้งข้อแนะนำที่เกี่ยวข้องก็เปลี่ยนแปลงไป วิธีตรวจที่แนะนำในปัจจุบัน ได้แก่ ใช้ทั้งการตรวจทางรังสีด้วยเครื่องแมมโมแกรม (Mammogram) และการสร้างภาพด้วยสนามแม่เหล็กไฟฟ้า (Magnetic Resonance  หรือ MRI)  แพทย์จะทำการตรวจ MRI  เป็นประจำทุกปีในสตรีคนที่ถือกันว่ามีความเสี่ยงตลอดชีวิตสูงตั้งแต่ 15% ขึ้นไป มีตัวแปรหลายตัวในการประเมินความเสี่ยงตลอดชีวิตของคุณ  ปรึกษาแพทย์เพื่อให้แน่ใจว่าคุณได้รับการประเมินค่าอย่างเหมาะสม และปฏิบัติตามกระบวนการตรวจคัดกรองต่างๆ ที่แพทย์แนะนำ MRI เป็นเครื่องมือที่ช่วยระบุความผิดปกติในเต้านมซึ่งอาจตรวจไม่พบด้วยเครื่องแมมโมแกรม  มีเพียงสตรีผู้ที่ถูกระบุว่ามีความเสี่ยงตลอดชีวิตสูงกว่าคนอื่นเท่านั้น ที่แพทย์จะแนะนำให้ตรวจด้วยวิธี MRI และวิธีแมมโมแกรม สาเหตุที่ยังจำเป็นต้องตรวจด้วยวิธีแมมโมแกรมด้วยเป็นเพราะมันสามารถตรวจจับบริเวณที่มีความผิดปกติซึ่งการตรวจคัดกรองด้วยเครื่อง MRI อาจตรวจไม่พบ การตรวจเต้านมด้วยวิธี MRI ทำโดยนอนคว่ำหน้าบนแท่นในท่อมาตรฐาน หรืออุปกรณ์ที่คล้ายกับอุโมงค์ของเครื่อง MRI แท่นที่นอนมีอุปกรณ์พิเศษที่ช่วยให้เนื้อเยื่อเต้านมเปิดผ่านช่องเปิด ซึ่งตรงกันข้ามกับการกดบนเนื้อเยื่อซึ่งเกิดขึ้นในวิธีโมโนแกรม แท่นมีระบบเซนเซอร์ต่างๆ ที่จำเป็นสำหรับการศึกษาเรื่องการสร้างภาพ ตามปกตินั้น การตรวจเต้านมด้วยวิธี MRI จะใช้เวลาประมาณหนึ่งชั่วโมง และมีความสำคัญที่คุณจะต้องนอนนิ่งสนิทตลอดกระบวนการ การตรวจเต้านมด้วยวิธี MRI จำเป็นต้องมีการสวนสายยางเพื่อฉีดสารทึบรังสีเข้าไปในเส้นเลือดที่แขน เพียงในช่วงก่อนหน้าที่จะเริ่มกระบวนการตรวจ การตรวจเต้านมด้วยวิธี MRI มีค่าใช้จ่ายสูง จึงอาจช่วยได้หากคุณจะไปหาแพทย์หรือคลินิกที่คุ้นเคยกับการทำงานกับสตรีผู้มีความเสี่ยงปานกลางหรือความเสี่ยงสูง เพื่อที่พวกเขาจะได้สามารถใช้วิธีที่ดีที่สุดในการจัดการกับบริษัทประกันของคุณ หรือผู้เสียค่าใช้จ่ายซึ่งเป็นบุคคลที่สาม การตระหนักอาการของโรคแต่เนิ่นๆ และการรักษาอย่างรวดเร็วเป็นปัจจัยหลักๆ ในการเพิ่มโอกาสเป็นไปได้ของคุณที่จะหายดีหากคุณพัฒนาเป็นโรคมะเร็งเต้านม จงเข้าใจสัญญาณและอาการต่างๆ ของโรคมะเร็งเต้านม รวมทั้งอาการดังต่อไปนี้:  เป็นก้อนหรือหนาขึ้นจนคุณสามารถรู้สึกได้ และรู้สึกว่ามันแตกต่างจากเนื้อเยื่ออื่นที่อยู่รอบๆ บริเวณนั้น ก้อนหรือบริเวณที่แข็งมากขึ้นนี้อาจอยู่ที่ตรงไหนของเต้านมของคุณก็ได้  ซึ่งรวมทั้งอยู่ลึกๆ ข้างในเนื้อเยื่อและอยู่ติดกับผนังอก กับบริเวณรักแร้  มีเลือดไหลหรือซึมออกมาจากบริเวณหัวนม  เต้านมมีขนาดเปลี่ยนแปลงไป เต้านมเปลี่ยนรูปร่างหรือรูปลักษณ์ มีรอยบุ๋มบนผิวเต้านม ปรากฏรอยแดงหรือรอยบุ๋มบนผิวหนังตรงส่วนไหนก็ตามของเต้านม ซึ่งใกล้เคียงกับผิวส้ม เต้านมบวม แตะดูแล้วอุ่น  หรือเนื้อเยื่อเต้านมเป็นสีแดงหรือเป็นสีเข้มมากขึ้น  มีจุดที่เจ็บปวดหรือบริเวณที่เจ็บไม่หาย การเปลี่ยนแปลงบริเวณหัวนม เช่น  หัวนมบอด   อาการหลุดลอก  แตก หรือตกสะเก็ดของวงปานนม (Areola)  ซึ่งเป็นบริเวณที่มีสีเข้มกว่า ตรงรอบๆ หัวนม หรือตรงที่อื่นใดบนเต้านมของคุณ การรู้ว่าเต้านมตามปกติของคุณเป็นอย่างไร มีความสำคัญเพื่อสามารถตรวจพบการเปลี่ยนแปลงเสียแต่เนิ่นๆ    มีผู้ทำการศึกษาเรื่องประโยชน์ของการตรวจเต้านมด้วยตัวเอง ซึ่งผลที่ได้แสดงให้เห็นว่าไม่มีความแตกต่างระหว่างการตรวจพบโรคร้ายนี้แต่เนิ่นๆ ในสตรีผู้ทำการตรวจเต้านมของตนเอง เมื่อเปรียบเทียบกับพวกผู้หญิงที่ไม่ได้ตรวจ ผลการศึกษาแสดงด้วยว่ามีสัญญาณเตือนแบบผิดๆ เพิ่มมากขึ้น ซึ่งนำไปสู่การตัดเนื้อเยื่อในตรวจ และมีการทดสอบเพิ่มเติมต่างๆ เกิดขึ้นในกลุ่มสตรีผู้ทำการตรวจสอบเต้านมด้วยตัวเอง มีความสำคัญมากที่คุณจะรู้ว่าอาการปกติเป็นอย่างไร  สตรีหลายคนยังคงเลือกที่จะทำตามคำแนะนำที่ให้ตรวจมะเร็งเต้านมด้วยตัวเอง การใช้วิธีของคุณเอง หรือการคอยสังเกตเต้านมและหัวนมของคุณอย่างสม่ำเสมอ มีความสำคัญในการตรวจพบการเปลี่ยนแปลงตั้งแต่เนิ่นๆ ซึ่งอาจมีความสำคัญ สิ่งใดก็ตามที่เปลี่ยนแปลงไปจากปกติสำหรับคุณ มีเหตุผลอันสมควรสำหรับการใส่ใจทางการแพทย์โดยเร็วที่สุดที่จะเป็นได้ พิจารณาทบทวนคำแนะนำเรื่องวิธีตรวจเต้านมด้วยตัวเอง  ทำตามแนวทางปฏิบัติเหล่านั้นหรือพัฒนาวิธีการของคุณเพื่อตรวจสอบหาการเปลี่ยนแปลงเป็นประจำ โดยใช้กำหนดการที่คุณทำตามได้ หากคุณเลือกตรวจเต้านมด้วยตัวเองโดยทำตามแนวทางปฏิบัติต่างๆ ที่มีการตีพิมพ์เผยแพร่ จงรู้จักคำแนะนำใหม่ล่าสุดเรื่องวิธีตรวจสอบ จำใส่ใจว่าสมควรทำการตรวจสอบโดยนอนลง ซึ่งตรงกันข้ามกับการยืนอยู่   เนื่อเยื่อที่เต้านมมีแนวโน้มที่จะขยายตัวออกอย่างสม่ำเสมอกันมากขึ้น เปิดโอกาสให้คุณตรวจสอบได้อย่างถ้วนถี่มากขึ้น ตัวคุณเองหงายหลังนอนราบ  แล้วใช้แขนขวาหนุนใต้ศีรษะ แบสามนิ้วที่อยู่ตรงกลางของมือซ้ายให้แนบชิดกันแล้วใช้ตรวจสอบเต้านมข้างขวา วนเป็นวงกลม ขนาดประมาณเท่ากับเหรียญบาท แล้ววนให้วงกลมทับกันไปมาเพื่อครอบคลุมเนื้อเยื่อทั้งหมดของเต้านมขวาของคุณ เคลื่อนไหวขึ้นและลงตามรูปแบบในระหว่างรวบรวมการเคลื่อนไหวรูปวงกลมเหล่านี้ ใช้แรงกดเบาลงเพื่อสัมผัสเนื้อเยื่อที่อยู่ชิดผิวหนังมากขึ้น การใช้แรงกดปานกลางเปิดโอกาสให้คุณสัมผัสเนื้อเยื่อที่อยู่ลึกมากขึ้นอีกเล็กน้อย และแรงกดหนักๆ ช่วยให้คุณสัมผัสได้ถึงเนื้อเยื่อที่อยู่ใกล้ที่สุดกับผนังอกและซี่โครง ใช้วิธีวนเป็นวงกลมขนาดเท่าเหรียญบาทกับแรงกดทั้งสามระดับโดยขึ้นและลงตามแบบเพื่อให้ครอบคลุมเต้านมทั้งหมด ตรวจสอบเนื้อเยื่อสูงขึ้นไปจนถึงลำคอและกระดูกไหปลาร้า ซึ่งรวมทั้งส่วนกลางอกซึ่งเป็นที่อยู่ของกระดูกสเตอร์นัม หรือกระดูกสันอก และรวมทั้งบริเวณรักแร้ สลับแขนและมือ กับทำซ้ำเพื่อตรวจสอบเต้านมอีกข้างหนึ่ง เป็นเรื่องปกติที่จะรู้สึกว่ามีสันนูนตามแนวส่วนโค้งด้านล่างของเต้านมแต่ละข้าง. หากคุณไม่แน่ใจเรื่องบางสิ่งที่คุณกำลังสัมผัสได้อยู่ ให้ตรวจดูว่าสัมผัสได้ถึงสิ่งเดียวกันตรงจุดเดียวกันของเต้านมอีกข้างหนึ่งหรือไม่ หากคุณสัมผัสได้ว่ามีสิ่งเดียวกันตรงจุดเดียวกันของเต้านมทั้งสองข้าง ก็เป็นไปได้ว่าอาจเป็นเรื่องปกติอย่างแท้จริง ยืนหน้ากระจกในบริเวณที่มีแสงดีๆ แล้วกดลงบนสะโพกของคุณ  การกดลงบนสะโพกของคุณเป็นการเปลี่ยนตำแหน่งของผนังอก และช่วยให้มองเห็นการเปลี่ยนแปลงของเต้านมได้ชัดเจนมากขึ้น มองหาการเปลี่ยนแปลงใดๆ  เกี่ยวกับขนาด รูปร่าง หรือโครงร่างของเต้านม เป็นเรื่องปกติที่เต้านมข้างหนึ่งอาจจะใหญ่กว่าอีกข้างหนึ่งเล็กน้อยอย่างเสมอต้นเสมอปลาย ขั้นต่อไปคือมองหาการเปลี่ยนแปลงสีผิวหรือลักษณะของผิวเนื้อ เช่น มีสีแดง รอยบุ๋ม และผิวที่ตกสะเก็ดกับเป็นขุย โดยเฉพาะอย่างยิ่งบริเวณรอบๆ หัวนม ยกแขนข้างหนึ่งขึ้นเล็กน้อย แล้วสัมผัสบริเวณรักแร้เพื่อหาสิ่งผิดปกติ ก้อน หรือการเปลี่ยนแปลงต่างๆ  การยกแขนขึ้นเพียงเล็กน้อยช่วยทำให้มองเห็นการเปลี่ยนแปลงใดๆ ได้ง่ายขึ้น จากการสัมผัสและกดอย่างอ่อนโยน ตรวจเต้านมที่ผ่านการเสริมเต้านมด้วยตัวคุณเอง. เป็นไปได้ที่คุณจะทำการตรวจเต้านมที่ผ่านการเสริมเต้านมด้วยตัวคุณเองอย่างมีประสิทธิภาพ ปรึกษาศัลยแพทย์เพื่อที่คุณจะได้รู้ว่าตรงไหนคือขอบของการเสริมเต้านมของคุณ เนื้อเยื่อที่เต้านมมีลักษณะเป็นก้อนตามธรรมชาติอยู่แล้ว  ตามปกตินั้น เต้านมที่เป็นก้อนไม่มีสิ่งใดที่บ่งชี้ว่ามีปัญหา โดยเฉพาะอย่างยิ่งหากมีความรู้สึกว่าเป็นก้อนคงเส้นคงวา แบบเดียวกันทั้งเต้า และเต้านมทั้งสองข้างรู้สึกแบบเดียวกัน หากสังเกตเห็นว่ามีก้อน หรือมีบริเวณที่แข็งซึ่งให้สัมผัสที่แตกต่างจากก้อนที่เหลืออื่นๆ ในเนื้อเยื่อของคุณ  ให้ติดต่อกับแพทย์โดยเร็วที่สุดที่จะทำได้ สตรีหลายคนได้พัฒนามีก้อนผิดปกติในเนื้อเยื่อของเต้านมของพวกเธอในอดีต.  กรณีส่วนใหญ่ส่งผลให้มีการตรวจสอบอย่างถ้วนถี่ซึ่งส่งผลให้พบว่ามีก้อนจริงๆ แต่เป็นเนื้องอกไม่อันตราย หรือไม่ใช่มะเร็ง หากในอดีตคุณเคยพบก้อน แต่กลายเป็นเนื้องอกไม่อันตราย  อย่าด่วนสรุปว่าก้อนใหม่นี้เป็นเนื้องอกไม่อันตราย ไปพบแพทย์เพื่อตรวจสอบโดยเร็วที่สุดที่จะทำได้ ของเหลวที่ไหลออกมาจากเต้านมของคุณน่าตกใจ แต่ไม่ใช่เสมอว่าเป็นสัญญาณของสิ่งใดที่ร้ายแรง   การบีบเค้นหัวนมอาจทำให้มีของเหลวไหลออกมา ซึ่งแทบจะถือว่าเป็นเรื่องปกติอย่างสมบูรณ์แบบ ไปพบแพทย์หากหัวนมของคุณมีของเหลวไหลออกมาโดยไม่ได้บีบเค้น หากมีของเหลวไหลออกมาจากเต้านมเพียงข้างเดียว ให้ไปพบแพทย์เพื่อตรวจสอบ การมีของเหลวไหลออกมา ไม่ว่าจะเป็นเลือดหรือน้ำใส เป็นเหตุผลที่สมควรจะไปพบแพทย์เพื่อประเมินสถานการณ์ มีเหตุผลอื่นๆ นอกจากมะเร็งที่สามารถทำให้มีของเหลวไหลจากหัวนมของคุณ บ่อยที่สุดเป็นผลจากการติดเชื้อ การมีของเหลวใดๆ รั่วไหลจากหัวนมน่าจะได้รับการตรวจสอบจากแพทย์ ไปพบแพทย์ในทันทีหากคุณสังเกตเห็นว่ามีอาการใดๆ  ของเต้านมที่อาจบ่งบอกอาการของโรค  แม้หากว่าคุณเพิ่งจะได้ตรวจสอบไปเมื่อเร็วๆ นี้  และ/หรือเข้ารับการตรวจด้วยวิธีแมมโมแกรมไปเมื่อเร็วๆ นี้ การเปลี่ยนแปลงใดๆ ที่คุณสังเกตเห็นสมควรจะให้แพทย์ตรวจสอบในทันที เซลล์มะเร็งที่เต้านมแบ่งตัวได้รวดเร็วกว่าเซลล์เนื้อเยื่อปกติมาก เมื่อคุณเริ่มตระหนักว่ามีบริเวณที่ผิดปกติหรือมีการเปลี่ยนแปลงในเนื้อเยื่อเต้านมของคุณ ให้ขอความช่วยเหลือทางการแพทย์โดยเร็วที่สุดที่จะเป็นไปได้ พันธุกรรมมีบทบาทสำคัญในความเสี่ยงที่คุณจะพัฒนาเป็นโรคร้ายโรคนี้  มีการประเมินว่าระหว่าง 5% และ 10% ของการพัฒนาการเป็นโรคมะเร็งเป็นผลจากพันธุกรรม แม้ประวัติครอบครัวจะสำคัญ แต่ส่วนใหญ่ของสตรีที่พัฒนาเป็นโรคมะเร็งเต้านมไม่มีประวัติโรคนี้ในครอบครัวเลย ขึ้นอยู่กับประวัติครอบครัวเป็นส่วนตัวของคุณ แพทย์อาจแนะนำให้คุณตรวจเลือดเพื่อฟันธงว่าคุณกำลังมียีนที่ก่อโรคหรือไม่ ยีนที่พบกันได้ทั่วไปที่สุดซึ่งถูกระบุว่าทำให้เกิดโรคมะเร็งเต้านมคือ ยีนชื่อ BRCA1 กับ BRCA2  และระหว่าง 45-65% ของคนที่สืบทอดยีนเหล่านี้จะพัฒนาเป็นโรคมะเร็งเต้านมก่อนอายุ 70 ปี ร้องขอให้แนะนำผู้เชี่ยวชาญ หากแพทย์ไม่สามารถทำการตรวจยีนเพื่อค้นหาโรคทางพันธุกรรมได้ อาจขอให้คุณหมอแนะนำนักพันธุศาสตร์ผู้ที่สามารถพิจารณาทบทวนประวัติของครอบครัวคุณ และให้คำแนะนำคุณเป็นพิเศษเกี่ยวกับความจำเป็นที่อาจเกิดขึ้นได้ที่จะทำการตรวจยีนเพื่อค้นหาโรคทางพันธุกรรม มีตัวแปรจำนวนมากที่เกี่ยวข้องกับวัย ซึ่งเพิ่มโอกาสที่คุณจะพัฒนาเป็นโรคมะเร็งเต้านม   ประการแรกสุดก็คือ เพียงแค่สูงวัยก็ถือเป็นปัจจัยเสี่ยงแล้ว  ยิ่งคุณสูงวัยมากขึ้นเท่าไร ก็ยิ่งมีโอกาสมากขึ้นที่จะพัฒนาเป็นโรคมะเร็งเต้านม การเริ่มมีประจำเดือนก่อนอายุ  12  ปี เป็นหนึ่งในปัจจัยเสี่ยงที่คุณจะเป็นมะเร็งเต้านมในช่วงหลังของชีวิต การเข้าสู่ช่วงหมดประจำเดือนในวัยที่สูงกว่าอายุเฉลี่ยของคนทั่วไปถือว่าเป็นหนึ่งในปัจจัยเสี่ยง อายุเฉลี่ยของสตรีในวัยหมดประจำเดือนคือ 51 ปี มีการแสดงให้เห็นความสัมพันธ์ที่อาจเพิ่มโอกาสเสี่ยงของคุณบนพื้นฐานเรื่องการตั้งครรภ์  สตรีผู้ไม่เคยตั้งครรภ์ถือว่ามีความเสี่ยงเพิ่มมากขึ้น การคลอดบุตรคนแรกหลังอายุ 35 ปีถือว่าเพิ่มความเสี่ยงที่คุณจะเป็นมะเร็งเต้านม มะเร็งเต้านมเป็นโรคซับซ้อน ทำให้คาดเดาไม่ได้ว่าสิ่งเหล่านั้นจะพัฒนาเป็นโรคมะเร็งเต้านมหรือไม่ แม้จะได้พิจารณาปัจจัยเสี่ยงทั้งหมดแล้ว ปัจจัยเพิ่มเติมที่ถูกระบุว่าเกี่ยวข้องกับโอกาสที่จะเป็นมะเร็งเต้านมนั้น รวมทั้งอาการดังต่อไปนี้:  มีประวัติส่วนบุคคลเรื่องมะเร็งเต้านม เคยเข้ารับการบำบัดด้วยรังสี  หรือเคยสัมผัสกับรังสีแถวหน้าอกตอนเป็นเด็กหรือวัยหนุ่มสาว มีเนื้อเยื่อหนาแน่นที่เต้านม  การรักษาด้วยฮอร์โมนทดแทน ( ยี่ห้อ Duavee) อาจลดความเสี่ยงนี้ลงได้  มีประวัติส่วนบุคคลเรื่องมะเร็งรังไข่ ตั้งครรภ์ลูกคนแรกหลังจากอายุ 30 ปี ไม่เคยตั้งครรภ์ กินยาชื่อ DES หรือ ยาไดเอธิลสติลเบสตรอล (Diethylstilbestro) ที่แพทย์สั่งเพื่อป้องกันการแท้งในช่วงระหว่างปี 1940 และ 1971. ได้รับยาขนานดังกล่าวขณะอยู่ในมดลูกของแม่ หากแม่ของคุณกินยาขนานนี้ในระหว่างตั้งครรภ์คุณ
จำกัดปริมาณการบริโภคแอลกอฮอล์. เลิกสูบบุหรี่. คงไว้ซึ่งน้ำหนักตัวที่ดีต่อสุขภาพ. ออกกำลังกาย. ให้ลูกดื่มนมจากเต้า. จำกัดปริมาณการรักษาโดยใช้ฮอร์โมน. หลีกเลี่ยงสัมผัสจากการฉายรังสี. กินอาหารที่ดีต่อสุขภาพ. ตรวจด้วยวิธีแมมโมแกรม. เข้ารับการตรวจมะเร็งเต้านมโดยแพทย์ตามคำแนะนำของแพทย์ . ขอให้แพทย์ประเมินความเสี่ยงตลอดชีวิตของคุณ. เข้ารับการตรวจ MRI  หรือการสร้างภาพด้วยสนามแม่เหล็กไฟฟ้า หากแพทย์แนะนำ. ตรวจดูการเปลี่ยนแปลงเต้านมของคุณ. ตรวจเต้านมของคุณ. เริ่มด้วยการสัมผัสเพื่อตรวจสอบเนื้อเยื่อของเต้านม. ทำต่อไปที่ด้านหน้าของกระจก. สังเกตการเปลี่ยนแปลงใดๆ ของการจับตัวเป็นก้อน. ตรวจก้อนใหม่ๆ ทุกก้อนที่พบ. สังเกตสิ่งที่ไหลออกมาจากหัวนม. เข้ารับการรักษาที่เหมาะสมในทันที. พิจารณาทบทวนประวัติของครอบครัว. ยอมรับว่ามีปัจจัยต่างๆ ที่เกี่ยวข้องกับวัย. พิจารณาปัจจัยต่างๆ เกี่ยวกับการตั้งครรภ์. พิจารณาปัจจัยเสริมต่างๆ .
https://www.wikihow.com/Prevent-Breast-Cancer https://www.wikihow.com/Prevent-Breast-Cancer https://www.wikihow.com/Prevent-Breast-Cancer https://www.wikihow.com/Prevent-Breast-Cancer
Controlling Your Risk Factors Participating in Recommended Medical Screening Monitoring Changes in Your Breasts Identifying Risk Factors Beyond Your Control